05/11/2013 | Administración LocalMunicipal
Carral
Aprobación das bases reguladoras e da convocatoria de concesión de axudas para estudantes de educación infantil do Concello de Carral para o curso 2013/2014

Mediante o Decreto 397/2013, do 24 de outubro de 2013, esta Alcaldía do Concello de Carral resolveu: PRIMEIRO.–Aprobar as bases específicas para a concesión de axudas para estudantes de educación infantil do Concello de Carral para o curso 2013/2014. e efectuar a súa convocatoria. SEGUNDO.–Publicar as bases e a convocatoria no Boletín Oficial da Provincia da Coruña, no taboleiro de edictos e na páxina web do Concello. TERCEIRO.–Dar conta desta resolución ao Pleno, nos termos establecidos legalmente. ANEXO BASES REGULADORAS DAS AXUDAS PARA ESTUDANTES DE EDUCACIÓN INFANTIL DO CONCELLO DE CARRAL PARA O CURSO 2013/2014 I.–OBXECTO DA SUBVENCIÓN. É obxecto destas bases regular a concesión polo Concello de Carral, en réxime de concorrencia competitiva de axudas para o estudo aos estudantes de educación infantil para o curso 2013-2014. II.–FINANCIAMENTO. Os créditos para financialas axudas reguladas nestas bases atópanse contidas no Orzamento municipal do 2013, con cargo á partida orzamentaria 2013.322.48001, por importe total de 2.500,00 €. III.–BENEFICIARIOS E REQUISITOS. Poderán ser beneficiarios das axudas previstas nestas bases os estudantes nos que concorran os requisitos seguintes: a) As familias con fillos estudantes de ciclos de educación infantil que cursen os seus estudos en centros de carácter oficial e públicos, tanto na propia Comunidade Autónoma como noutra do territorio español ou estranxeiro. b) Estar empadroado no Concello de Carral. c) No caso de persoal da administración beneficiario doutra axuda para o mesmo concepto non se poderá acceder a esta convocatoria de axuda. IV.–IMPORTE DAS AXUDAS. EDUCACIÓN INFANTIL: a contía das becas que se establecen serán ata un máximo de 70 €, segundo a puntuación obtida cos méritos presentados e co límite máximo do crédito orzamentario existente. A cantidade de axuda será segundo a puntuación obtida e dependendo da partida orzamentaria ata esgotala. V.–SOLICITUDES. Lugar, prazo de presentación e modelo. As solicitudes dirixiranse ó alcalde- presidente podendo presentarse por calquera das formas sinaladas no art.38.4 da Lei 30/1992, do 26 de novembro, de réxime xurídico das administracións públicas e procedemento administrativo común (LRJPAC). O prazo de presentación de solicitudes será de dez días naturais a contar dende a súa aprobación no Boletín Oficial da Provincia. As solicitudes acompañadas da documentación preceptiva formalizaranse no modelo normalizado de solicitude (Anexo I) asinado pola persoa solicitante (interesado/padre/nai/tutor) no que se especificará o nome e apelidos do estudante e o centro no que se cursan estudios. O modelo de solicitude será facilitado no Rexistro Municipal. VI.–DOCUMENTACIÓN. Xunto coa solicitude, acompañarase a documentación seguinte: a) Fotocopia compulsada do DNI/NIE/PASAPORTE dos beneficiario e do pai/nai/titores. b) Certificado de empadroamento e convivencia do solicitante. Incorporarase de oficio. c) Copia compulsada da matrícula ou documento do centro que o xustifique. d) En caso de separación ou divorcio, copia compulsada da sentencia e en caso de viuvez, copia compulsada do xustificante desta condición. e) Certificación bancaria do número de conta no que se faría o ingreso en caso de resultar beneficiario da axuda. f) Copia compulsada do libro de familia e do título de familia numerosa en case de telo. g) Certificación, se é o caso, de discapacidade. h) Copia do documento de renovación da demanda de emprego (Darde). I) Fotocopia compulsada da declaración da renda do ano 2012. As unidades exentas desta obriga deberán presentar, ademáis da certificación negativa da Delegación de Facenda, a seguinte documentación:-Para os membros activos, certificado da empresa dos ingresos obtidos durante o 2012. Acreditación, por calquera medio axustado en dereito, de percibir algunha prestación ou pensión (INEM, Xunta, Seguridade Social.). Declaración xurada de non percibir ingresos de ningún tipo, en caso de non poder acreditar a percepción de ingresos de ningunha outra maneira. No suposto de que a documentación non cumpra os requisitos esixidos ou que a documentación aportada conteña erros ou sexa insuficiente, requirirase ó solicitante para que no prazo de dez días aporte os documentos preceptivos, con indicación de que si así non o fixese, de conformidade co establecido no art.71 da Lei 30/1992, de 26 de novembro, LRJPAC, considerarase desistido da súa petición. Polo Concello poderá solicitarse a emisión de informe dos Servizos Sociais en relación cos medios económicos e circunstancias familiares do solicitante. VII.–COMISIÓN DE VALORACIÓN. Revisados os expedientes e completados, remitiranse á Comisión de Valoración para o seu estudo e proposta de resolución. A Comisión de Valoración estará composta polo concelleiro responsable do área de educación, a técnica de educación e a aux. administrativa de servizos sociais, actuando como secretario o da Corporación ou funcionario que o sustitúa. VIII.–CRITERIOS DE VALORACIÓN. SITUACIÓN SOCIO FAMILIAR 1.–Número de membros da unidade familiar: por cada membro da unidade familiar (pai, nai, irmán e solicitante): 0,25 puntos.2.–Condicións familiares do solicitante da axuda: a) Por orfandade: 1 punto. b) Fillo de separado/a ou viúvo/a a data actual: 1 punto. c) Fillo de solteira sempre que non conviva co pai: 1 punto. d) Por posuír o título de familia numerosa: 2 puntos. e) Por presentar un ou máis membros da unidade familiar algunha discapacidade, por cada un: 3 puntos. f) Por estar en situación de desemprego o pai/tutor: 1 punto g) Por estar en situación de desemprego a nai/tutor: 1 punto As puntuacións neste apartado serán acumulables. SITUACIÓN ECONÓMICA (Neste apartado os puntos calculaos a táboa de baremación RPC mensual da unidade familiar, referida ao indicador público de renda de efectos múltiples (IPREM:532,51 €) vixente: Inferior ao 25% do IPREM. +4 PUNTOS (inferior a 133,12 €) Entre o 25% e o 50% do IPREM. +3 PUNTOS (entre 133,12 € e 266,25 €) Entre o 50% e o 75% do IPREM. +2 PUNTOS (entre 266,26 € e 399,38 €) Entre o 75% e o 100% do IPREM. +1 PUNTOS (entre 399,39 € e 532,51 €) Entre o 100% e o 125% do IPREM. -1 PUNTOS (entre 532,52 € e 665,63 €) Entre o 125% e o 150% do IPREM. -2 PUNTOS (entre 665,64 € e 798.76 €) Entre o 150% e o 200% do IPREM. -3 PUNTOS (entre 798,77 € e 1065,02 €) Igual ou superior ao 200% do IPREM. -4 PUNTOS (superior a 1065,02€) IX.–RESOLUCIÓN E RECURSOS. Cumpridos os trámites para a instrución do procedemento e fiscalizada a proposta pola Intervención municipal, a Alcaldía dictará a resolución que proceda no prazo dun mes, computado a partir da finalización do prazo de presentación de solicitudes e sempre antes do 31 de decembro. A resolución expresa será mediante publicación no taboleiro de anuncios enotificación individual a cada un dos solicitantes. Transcorrido o devandito prazo sen que se dicte resolución expresa, enténdese que esta é desestimatoria de conformidade co establecido no art.42 da Lei 30/1992, do 26 de novembro (LRJPAC). A resolución estimatoria ou desestimatoria pon fin á vía administrativa, contra a que poderá interpoñerse potestativamente recurso de reposición ante o Sr. alcalde-presidente, no prazo dun mes, a contar dende o día seguinte ao de notificación do acordo de concesión, ou directamente recurso-contencioso administrativo ante o Xulgado do Contencioso- Administrativo da Coruña, no prazo de dous meses, a contar dende o seguinte ó de notificación da resolución si é expresa, si non o é, o prazo será de seis meses a contar dende o día seguinte a partir do que se entenda producida a desestimación por acto presunto. O pago será ingresado na conta bancaria facilitada polos beneficiarios para tal fin. X.–INFRACCIÓNS E SANCIÓNS. O réxime de infraccións e sancións será o establecido no título IV da Lei 38/2003, do 17 de novembro, e título IV da Lei 9/2007, do 13 de xuño, de subvencións de Galicia. Carral, 25 de outubro de 2013. O ALCALDE José Luis Fernández Mouriño